Diari Oficial de la Generalitat Valenciana


Sumari del DOGV 5820, del 04-08-2008 (2008/9680)

ORDE de 21 de juliol de 2008, de la Conselleria d'Agricultura, Pesca i Alimentació, per la qual s'establixen les ajudes indemnitzatòries als apicultors amb motiu de l'aplicació del Decret 30/2007, que declara aplicables les mesures regulades en el Decret 29/2002, de 26 de febrer, del Consell, per a limitar la pol·linització encreuada entre plantacions de cítrics, i per la qual queda sense efecte l'Orde de 23 de novembre de 2007, de la Conselleria d'Agricultura, Pesca i Alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5820

Data del DOGV
:   04-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9680


Data del document
:   21-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * ajuda a l'agricultura
    * agricultor
    * mel
    * agres
    * apicultura
    * suport econòmic

ORDE de 21 de juliol de 2008, de la Conselleria d'Agricultura, Pesca i Alimentació, per la qual s'establixen les ajudes indemnitzatòries als apicultors amb motiu de l'aplicació del Decret 30/2007, que declara aplicables les mesures regulades en el Decret 29/2002, de 26 de febrer, del Consell, per a limitar la pol·linització encreuada entre plantacions de cítrics, i per la qual queda sense efecte l'Orde de 23 de novembre de 2007, de la Conselleria d'Agricultura, Pesca i Alimentació. [2008/9680]
L'Orde de 23 de novembre de 2007, de la Conselleria d'Agricultura, Pesca i Alimentació, per la qual s'establien les ajudes indemnitzatòries als apicultors amb motiu de l'aplicació del Decret 30/2007, que declara aplicables les mesures regulades en el Decret 29/2002, de 26 de febrer, del Consell, per a limitar la pol·linització encreuada entre plantacions de cítrics, va establir en la disposició addicional única que l'eficàcia de les resolucions de concessió de les indemnitzacions regulades en esta quedava condicionada per la decisió positiva sobre compatibilitat amb el mercat comú, per part de l'òrgan competent de la Comissió Europea.
S'ha rebut comunicació de la Comissió Europea, que indica que es considera incompatible amb el mercat comú esta ajuda, i que l'única possibilitat de concedir la indemnització seria en virtut del Reglament (CE) número 1535/2007, de la Comissió, de 20 de desembre de 2007, relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles, és necessari declarar sense efecte l'Orde de 23 de novembre de 2007, i dictar una nova disposició que regule les ajudes indemnitzatòries als apicultors previstes en el Decret 29/2002, que s'adapten a la normativa sobre ajudes de minimis.
La present orde s'adequa a allò que s'ha preceptuat en la Llei 38/2003, General de Subvencions, i en el Reglament (CE) número 1535/2007, de 20 de desembre de 2007, de la Comissió, relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles (DOCE L 337, de 21.12.2007), per la qual cosa no està subjecta a l'obligació de notificació o comunicació a la Comissió Europea, tal com s'establix en l'article 3.3 del Decret 147/2007.
Per això, vista la proposta de la directora general de Producció Agrària, en l'exercici de les funcions que tinc atribuïdes,
ORDENE
Apartat primer
Es convoquen les ajudes d'indemnització econòmica directa als apicultors establides en el Decret 30/2007, de 9 de març, del Consell, pel qual es declaren d'aplicació, en la campanya 2007, les mesures regulades en el Decret 29/2002, de 26 de febrer, del Consell, per a limitar la pol·linització encreuada entre plantacions de cítrics.
Apartat segon
Poden ser beneficiaris d'estes ajudes els titulars d'explotacions apícoles inscrits en el Registre d'Explotacions Ramaderes (REGA) de la Comunitat Valenciana, amb data 31 de gener de 2007, ja siguen persones físiques o jurídiques, així com comunitats de béns, que estiguen dins dels supòsits previstos en el Decret 30/2007, de 9 de març, del Consell, pel qual es declaren d'aplicació, en la campanya 2007, les mesures regulades en el Decret 29/2002, de 26 de febrer, del Consell, per a limitar la pol·linització encreuada entre plantacions de cítrics i que motiven la concessió de la subvenció.
Canvis de titularitat: en el cas de canvis de titularitat d'explotacions inscrites en el REGA amb anterioritat al 31 de gener de 2001, els actuals titulars podran ser beneficiaris d'estes ajudes sempre que estiguen inscrits en el Registre d'Explotacions Ramaderes (REGA) de la Comunitat Valenciana en la data de publicació d'esta orde.
Els sol·licitants hauran de complir les condicions següents:
a) Incloure en la seua explotació un mínim de 5 ruscos.
b) Acreditar les condicions exigides en l'apartat tercer.
c) Seran exclusivament PIME, d'acord amb les condicions de l'annex I del Reglament (CE) 70/2001.
Queden exclosos d'este règim d'ajuda aquells apicultors que hagen mantingut o instal·lats ruscos a distància inferior a cinc quilòmetres de les plantacions de cítrics, entre l'1 d'abril i el 31 de maig de 2007, tal com es recull en el Decret 29/2002, de 26 de febrer, o a la distància fixada en l'apartat 3 del mateix decret per a determinades àrees agrícoles, i així s'haja comprovat pels servicis de l'administració en els controls realitzats a este efecte. També s'exclouen d'este règim d'ajudes els ruscos que s'hagen beneficiat de l'excepció recollida en l'apartat 2 de l'esmentat decret que permet l'assentament de ruscos en determinades condicions.
Els beneficiaris hauran de complir les obligacions establides en l'article 14 de la Llei 38/2003, de 17 de novembre, General de Subvencions, i en l'article 47.4.b del text refós de la Llei de la Hisenda Pública de la Generalitat Valenciana.
No podran obtindre la condició de beneficiari de les ajudes les persones o entitats en les quals concórrega alguna de les circumstàncies dels apartats 2 i 3, de l'article 13 de la Llei 38/2003, General de Subvencions.
Apartat tercer
Els apicultors podran presentar les sol·licituds d'ajuda a les oficines de la Conselleria d'Agricultura, Pesca i Alimentació o en els altres llocs i formes a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en el termini de 21 dies naturals següents a la publicació d'esta orde, i s'usarà el model que s'acompanya com a annex.
A la sol·licitud, que serà única per cada titular d'explotació apícola, haurà d'anar acompanyada dels documents següents:
a) Per a persones físiques: fotocòpia confrontada del DNI o CIF del o dels sol·licitants.
b) Per a persones jurídiques: fotocòpia confrontada del CIF, escriptura de constitució de l'entitat, poder de representació i fotocòpia confrontada del DNI del representant.
c) Full de manteniment de tercers, en cas d'altes, baixes o modificacions de les dades que estan en poder del sistema d'informació comptable de la Generalitat.
d) Declaració responsable del sol·licitant de recepció d'ajudes de minimis i el seu import en relació amb l'exercici fiscal actual i els dos precedents.
e) Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, de l'exempció de l'esmentada obligació, segons establix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.
f) Declaració responsable de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.
g) En el cas de les agrupacions sense personalitat jurídica, compromís dels integrants de no dissoldre's fins que no haja transcorregut el termini de prescripció previst en els articles 39 i 65 de la Llei 38/2003, de 17 de novembre, General de Subvencions, així com del nomenament d'un representant o apoderat únic amb poders suficients per a complir les obligacions que com a beneficiari li puguen correspondre.
La presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat), i davant de la Seguretat Social.
Els impresos normalitzats per a emplenar en els diferents tràmits descrits anteriorment es poden trobar en els llocs de tramitació, en els centres PROP de la Generalitat o en la seua pàgina web (http://www.gva.es).
Apartat quart
Les ajudes es concediran per rusc inscrit en el Registre d'Explotacions Ramaderes de la Comunitat Valenciana en data 31 de gener de 2007, sempre que la xifra resultant no supere la dels ruscos inscrits a 31 de gener de 2001, tal com assenyala el Decret 30/2007, a raó de 17,15 € per rusc, fins al límit establit en l'article 3.2 del Reglament 1535/2007, que establix que la quantia total de les ajudes de minimis concedides a una empresa no podrà excedir 7.500 € en un període de tres exercicis fiscals independentment de la forma de l'ajuda o de l'objectiu perseguit.
Apartat quint
Les ajudes es concediran per un import total de 4.200.000 € a càrrec de la línia T1788000, del programa 714.80, Desenvolupament i Millora de la Ramaderia, dels pressupostos de la Generalitat per a l'exercici 2008.
En el cas que les ajudes sol·licitades superen els fons disponibles es prorratejarà el seu import proporcionalment al nombre de ruscos inscrits en el Registre d'Explotacions Ramaderes de la Comunitat Valenciana en data 31 de gener de 2007, sempre que la xifra resultant no supere la dels ruscos inscrits a 31 de gener de 2001.
Apartat sext
La primera revisió administrativa i la gravació de dades en l'aplicació informàtica es realitzarà a les oficines comarcals de la Conselleria d'Agricultura, Pesca i Alimentació, pel personal administratiu que designe el director d'estes.
La instrucció del procediment de concessió de subvencions correspon a les direccions territorials de la Conselleria d'Agricultura, Pesca i Alimentació que realitzaran d'ofici totes les actuacions que estimen necessàries per a la determinació, el coneixement i la comprovació de les dades en virtut de les quals haja de formular-se la proposta de resolució, i remetran a l'òrgan col·legiat un informe d'avaluació de les sol·licituds.
A la vista de l'informe d'avaluació l'òrgan col·legiat realitzarà la proposta de concessió de les ajudes. Este òrgan estarà integrat per 3 membres: un cap de servici, un cap de secció i un funcionari designats per la Direcció General de Producció Agrària.
A la vista de la documentació aportada, inclosa la proposta de l'òrgan col·legiat, la directora general de Producció Agrària resoldrà la concessió d'estes ajudes per delegació de la consellera d'Agricultura, Pesca i Alimentació.
Les sol·licituds d'ajudes s'hauran de resoldre expressament i notificar-se en el termini màxim de tres mesos des de l'acabament del termini de presentació de sol·licituds, i s'entendran desestimades en qualsevol altre cas per silenci administratiu.
Davant de l'esmentada resolució procedirà el recurs de reposició davant de la consellera d'Agricultura, Pesca i Alimentació en un termini d'un mes, a comptar des de l'endemà d'aquell que tinga lloc la notificació, de conformitat amb allò que s'establix en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, en la seua redacció feta per la Llei 4/1999, o bé impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de València en el termini de dos mesos, des de l'endemà de la notificació, de conformitat amb allò que es disposa en els articles 10 i 46.1 de la Llei 29/1998, Reguladora de la Jurisdicció Contenciosa Administrativa.
Segons establix l'article 18 de la Llei 38/2003, General de Subvencions, la resolució de concessió es publicarà en el Diari Oficial de la Comunitat Valenciana, amb expressió de la convocatòria, del programa que s'imputen, el beneficiari, la quantitat concedida i la finalitat o les finalitats de la subvenció.
Apartat sèptim
Segons s'establix en l'article 37.1 de la Llei 38/2003, General de Subvencions, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos allí contemplats.
El procediment de reintegrament de les quantitats percebudes es regirà per allò que s'establix en el títol II, de la Llei 38/2003, de 17 de novembre, General de Subvencions, i en les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
Apartat octau
Es faculta la directora general de Producció Agrària per a dictar els actes, les resolucions i les instruccions que siguen necessàries per al desplegament i l'aplicació de la present orde.
Apartat nové
La percepció d'esta ajuda és incompatible amb qualsevol altra subvenció, ajuda o ingrés, que procedisca de qualsevol administració o ens públic o privat que tinga la mateixa finalitat, i els beneficiaris estan obligats a comunicar l'obtenció d'eixes altres subvencions.
Apartat deu
Queda sense efecte l'Orde de 23 de novembre de 2007, de la Conselleria d'Agricultura, Pesca i Alimentació, per la qual s'establixen les ajudes indemnitzatòries als apicultors amb motiu de l'aplicació del Decret 30/2007, i són desestimades totes les sol·licituds presentades a l'empara d'esta.
Contra la present convocatòria es podrà interposar, amb caràcter potestatiu, recurs de reposició davant del mateix òrgan que la va dictar en el termini d'un mes, a comptar des de l'endemà d'aquell que tinga lloc la notificació, de conformitat amb allò que s'establix en l'article 116.1, en relació amb els articles 109 c i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la seua redacció feta per la Llei 4/1999, o bé interposar directament el recurs contenciós administratiu davant del Jutjat Contenciós Administratiu en el termini de dos mesos, comptats des de l'endemà de la publicació, de conformitat amb allò que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze una altra via que es considere oportuna.
València, 21 de juliol de 2008
La consellera d'Agricultura, Pesca i Alimentació,
MARITINA HERNÁNDEZ MIÑANA